Mikhail Fridman

Mikhail Marátovitsj Fridman (født 26. juni 1963) er en russisk forretningsmann. Han ble født og vokste opp Lvov i nåværende Ukraina (der foreldrene bor)Dagens Næringsliv, 28. februar 2022, s.14. og kom til Moskva for å studere ved Instituttet for metall i 1980-årene.

Fridman eier over førti prosent av aksjene i Alfagruppen. Blant foretakene han er deleier i gjennom Alfragruppen, er teleselskapene MegaFon og VimpelCom. Ifølge Forbes er han Russlands tredje rikeste mann, med verdier for 12,7 milliarder amerikanske dollar ( i 2010).«The World's Billionaires», Forbes, 2010. Fridman var en av de såkalte «oligarkene» (eller «syv bankmenn») som hjalp Boris Jeltsin med å bli gjenvalgt i 1996. Ifølge Bloomberg er han blant verdens 200 rikeste og ifølge Sunday Times den 11. rikeste i Storbritannia (der han tildels bor).

 Politisk engasjement og jødisk aktivisme 
I 2005 ble Fridman medlem av en statlig russisk komité (Общественная палата Российской Федерации) som holder oppsyn med Russlands parlament og regjering.Petr Kopecký, Political Parties and the State in Post-communist Europe (London: Routledge, 2007). Samme år etterfulgte han Sergej Karaganov som Russlands representant i den amerikanske tenketanken CFR.International Advisory Board, Council of Foreign Relations, 2008.

Fridman støtter aktivt opp om jødiske initiativer i Russland og Europa. I 1996 deltok han i grunnleggelsen av Russlands jødiske kongress (Российский еврейский конгресс) og sitter nå i styret til denne organisasjonen.David Singer, Lawrence Grossman, eds., American Jewish Year Book 2003 (New York: American Jewish Committe, 2003), p. 556. Han er en sjenerøs økonomisk bidragsyter til organisasjonen European Jewish Fund, som bekjemper antisemittisme, antisionisme, jødisk assimilering og europeisk nasjonalisme.Hjemmesidene til European Jewish Fund.

 Konflikter med Telenor og BP 
Alfagruppen og Telenor har lagt i rettsstridigheter over hele verden, og Fridman omtales som «Telenors erkefiende».Inge Berge, Nils-Fredrik Collett Vogt notis , NA24.no, 17.01.2011. Ifølge amerikanske ambassadenotater som er lekket via WikiLeaks, har BP kjempet mot Fridman om kontrollen i oljeselskapet TNK-BP. BPs ledere følte at Fridman hadde Russlands politiske lederskap med på laget: «Enten det, eller Mikhail Fridman styrer landet».Espen Bjerke, notis , DN.no, 22.01.2011.

 Referanser 

 Eksterne lenker 


Kategori:Personer fra Lviv
Kategori:Russiske forretningsfolk
Kategori:Ukrainere
Kategori:Fødsler i 1963